## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 119. schôdza

 Číslo: CRD-484/2022

492

**U z n e s e n i e**

**Ústavnoprávneho výboru Národnej rady Slovenskej republiky**

**z 21. apríla 2022**

k vládnemu návrhu zákona, ktorým sa mení a dopĺňa **zákon č. 371/2014 Z. z. o riešení krízových situácií na finančnom trhu** a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 897)

 **Ústavnoprávny výbor Národnej rady Slovenskej republiky**

 **A. s ú h l a s í**

 s vládnym návrhom zákona, ktorým sa mení a dopĺňa zákon č. 371/2014 Z. z. o riešení krízových situácií na finančnom trhu a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 897);

 **B. o d p o r ú č a**

Národnej rade Slovenskej republiky

 vládny návrh zákona, ktorým sa mení a dopĺňa zákon č. 371/2014 Z. z. o riešení krízových situácií na finančnom trhu a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 897) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

 predsedu výboru

predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre financie a rozpočet.

 Milan Vetrák

 predseda výboru

overovatelia výboru:

Lukáš Kyselica

Matúš Šutaj Eštok

## P r í l o h a

**k uzneseniu Ústavnoprávneho**

**výboru Národnej rady SR č. 492**

**z 21. apríla 2022**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona, ktorým sa mení a dopĺňa zákon č. 371/2014 Z. z. o riešení krízových situácií na finančnom trhu a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 897)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **K čl. I bodu 4 (§ 5 ods. 1)**

 V čl. I bode 4 (§ 5 ods. 1) sa slovo „odsek“ nahrádza skratkou „ods.“ a text „25a“ sa nahrádza textom „24a“.

Ide o legislatívno-technické úpravy. Je potrebné použiť skratku „ods.“ a prečíslovať poznámku pod čiarou, ako aj odkaz na ňu, z dôvodu zachovania chronologického poradia.

1. **K čl. I bodu 11 (§ 17b ods. 1)**

 V čl. I bode 11 (§ 17b ods. 1) sa na konci pripájajú tieto slová: „slovo „uzavrela“ sa nahrádza slovom „uzavreli“ a slová „je povinná“ sa nahrádzajú slovami „sú povinné““.

Vzhľadom na úpravu navrhovanú v danom novelizačnom bode je potrebné uviesť do plurálu aj nasledujúci text v § 17b ods. 1.

1. **K čl. I bodu 23 (§ 98 ods. 10)**

 V čl. I bode 23 (§ 98 ods. 10) sa slovo „spočívajúcich“ nahrádza slovom „spočívajúce“.

Ide o nedostatky spočívajúce v porušení ustanovení osobitného predpisu, a preto je potrebná formulačná úprava.

1. **K čl. II bodu 3 (§ 53f)**

 V čl. II bod 3 (§ 53f) znie:

 „3. V § 53f sa za číslo „5“ vkladajú slová „a osobitného predpisu47g)“ a slová „alebo osobitného zákona.47i)“ sa nahrádzajú slovami „zákona alebo osobitných predpisov.42a)“.

Legislatívno-technická úprava: pri vnútornom odkazovaní sa nepoužíva termín „tento predpis“, ale sa používa termín „tento zákon“.

1. **K čl. II bodu 17 (§ 118l ods. 3)**

 V čl. II bod 17 (§ 118l ods. 3) znie:

 „17. V § 118l ods. 3 sa slová „alebo osobitného zákona.47i)“ nahrádzajú slovami „zákona alebo osobitných predpisov.42a)“.

Legislatívno-technická úprava: pri vnútornom odkazovaní sa nepoužíva termín „tento predpis“, ale sa používa termín „tento zákon“.